बोलीं- साउथ में नेपोटिज्म सबसे ज्यादा है पर वहां इस बारे में बात नहीं होती
Balika Vadhu Actress Avika Gor Interview; Speaks About Nepotism  अविका गौर पिछले 10 साल से साउथ इंडस्ट्री में काम कर रही हैं। हाल ही में दिए एक इंटरव्यू में उन्होंने कहा कि साउथ फिल्म इंडस्ट्री में तो नेपोटिज्म एकदम सामने है
‘बालिका वधू’ फेम एक्ट्रेस अविका गौर पिछले 10 साल से साउथ इंडस्ट्री में काम कर रही हैं। हाल ही में दिए एक इंटरव्यू में उन्होंने कहा कि साउथ फिल्म इंडस्ट्री में तो नेपोटिज्म सबसे ज्यादा है पर वहां इसके बारे में बात नहीं होती। हालांकि, इस बारे में बॉलीवुड में ज्यादा चर्चा होती है। अविका, जल्द ही रिलीज होने वाली बॉलीवुड फिल्म ‘1920: हॉरर ऑफ द हार्ट’ में नजर आएंगी।
वहां की ऑडियंस इस पर ध्यान नहीं देती
आरजे सिद्धार्थ कनन को दिए एक इंटरव्यू में अविका ने कहा, ‘देखिए जब स्टार पावर की बात आती है तो साउथ में पूरा यही खेल है। जब हम नेपोटिज्म की बात करते हैं तो साउथ में यह सबसे ज्यादा और एकदम सामने है। बस फर्क इतना है कि वहां इस बारे में कोई बात नहीं करता। वहां की ऑडियंस भी इस पर ज्यादा ध्यान नहीं देती।’
लोगों को लगता है बॉलीवुड सिर्फ कॉपी करता है
अविका ने आगे कहा, ‘वहीं बॉलीवुड में तो बस एक बायस क्रिएट चुका है। यहां जो भी फिल्म बनती है उसे पहले ही जज कर लिया जाता है। एक वक्त था जब बाॅलीवुड ने साउथ की कई फिल्मों का रीमेक बनाया और इसकी वजह से लोगों को आज भी लगता है कि हम सिर्फ कॉपी करते हैं।’
23 जून को रिलीज होगी अगली फिल्म
अविका ने 2013 में तेलुगु फिल्म ‘उय्याला जम्पाला’ से डेब्यू किया था। पिछले 10 साल में उन्होंने साउथ की करीबन 13 फिल्मों में काम किया है। अब वे 23 जून को रिलीज होने जा रही बॉलीवुड फिल्म ‘1920: हॉरर ऑफ द हार्ट’ में लीड रोल में नजर आएंगी।